Questa votta ghe fu un veo e proppio scontro de poxiçion, ascozo da un'abile schermaggia diplomatica, caozao da-o refuo zeneize de pagâ i tributi e da l'aodaxe atezamento assonto da-i çittadin da Repubbrica, ch'aivan erto una nœuva çenta muæa contra un eventoâ attacco da parte de l'exerçito impeiâ. Da-i inviæ zeneixi o Federigo o no l'ariescì a ótegnî che un generico zuamento de fedeltæ e un don de 1.200 marchi d'argento, mentre o se vidde constreito a riconosce tutti i precedenti privileggi imperiæ di quæ gódíva a çitæ.